नई दिल्‍ली: सीरियल 'सिलसिला बदलते रिश्‍तों' के फैंस गुरुवार को तब चौंक गए, जब इस सीरियल की अहम किरदार एक्‍ट्रेस दृष्टि धामी ने अचानक इस शो से बाहर जाने का ऐलान कर दिया. दृष्टि इस शो में नंदनी का किरदार निभाती हैं. इस शो में नंदनी एक ऐसी महिला है, जो अपने पति से परेशान थी और उसकी सहेली मौली (अदिति शर्मा) उसे उसके चुंगल से बचाती है. लेकिन बाद में नंदनी का रिश्‍ता मौली के ही पति कुणाल (शक्ति अरोड़ा) से हो जाता है. ऐसे में अपने इस किरदार के चलते ही दृष्टि के इस किरदार को सोशल मीडिया पर जमकर ताने मिल रहे थे.